1. ปัจจัยความเสี่ยง

ความเสี่ยงด้านทรัพยากรบุคคล

การดำเนินธุรกิจของกลุ่มฟินันซ่าเป็นธุรกิจที่ต้องพึ่งพาบุคลากรเป็นหลัก
ผู้บริหารมีนโยบายเน้นการส่งเสริมและสนับสนุนการกระจายความรับผิดชอบงานเพิ่มเติมมากขึ้น
ด้วยการว่าจ้างผู้บริหารในระดับสูงเพิ่มขึ้นรวมทั้งทีมงานบุคลากรที่มีความรู้ความสามารถ
และมีประสบการณ์หลายทีม
ซึ่งทีมงานดังกล่าวได้สร้างผลงานและผลประกอบการเติบโตอย่างต่อเนื่อง ดังนั้น
หากขาดผู้บริหารหรือทีมงานหนึ่งไป ทีมงานอื่นสามารถดำเนินงานแทนได้
โดยจะส่งผลกระทบต่อการดำเนินธุรกิจของกลุ่มในอนาคตไม่มากนัก นอกจากนี้
ยังให้ความสำคัญของทรัพยากรบุคคล โดยจัดให้มีการฝึกอบรม
และเรียนรู้จากการปฏิบัติงานจริงเพื่อพัฒนาบุคลากรทั้งในระดับบริหารและระดับปฏิบัติการให้มีความรู้ความสามารถเพิ่มเติมอย่างสม่ำเสมอและเป็นไปในทิศทางเดียวกัน
รวมทั้งการให้ผลประโยชน์ตอบแทนจากการทำงานที่สัมพันธ์กับผลงานและความสามารถของพนักงานให้อยู่ในระดับที่จูงใจและอยู่ในเกณฑ์มาตรฐานตามสภาวะตลาด
เพื่อสร้างหลักประกันและความมั่นคงในการทำงานของพนักงาน
ซึ่งจะช่วยลดความเสี่ยงในการสูญเสียทีมงานและบุคลากรให้น้อยลง

1.2 ความเสี่ยงอันเนื่องมาจากภาวะตลาด

ธุรกิจและรายได้ของกลุ่มฟินันซ่ามีความสัมพันธ์กับภาวะเศรษฐกิจและตลาดเงินตลาดทุนของประเทศไทยและต่างประเทศรวมทั้งความผันผวนของอัตราแลกเปลี่ยนเงินตราต่างประเทศ
ถึงแมวาแนวโนมการฟนตัวทางเศรษฐกิจในระยะสั้นจะมีทิศทางที่ดีขึ้น
แตในระยะยาวการฟนตัวของเศรษฐกิจยังคงมีความไมแนนอน ดังนั้น
การเปลี่ยนแปลงของภาวะเศรษฐกิจอยางรุนแรง
อาจทำให้เกิดความเสี่ยงในการดำเนินธุรกิจของกลุ่มฟินันซ่า
ซึ่งอาจมีผลกระทบโดยตรงต่อผลการดำเนินงานและฐานะการเงินของกลุ่ม อย่างไรก็ตาม
ผลกระทบดังกล่าวอาจลดลง เนื่องจาก ในภาวะที่เศรษฐกิจถดถอย บริษัทฯ
มีโอกาสหารายได้ที่ปรึกษาอื่นๆ ชดเชย เช่น
รายได้จากการให้บริการเป็นที่ปรึกษาในการปรับโครงสร้างหนี้
และจากการดำเนินธุรกิจของกลุ่มที่ไม่ได้มุ่งเน้นประเทศไทยเพียงประเทศเดียว
โดยกระจายไปยังประเทศอื่นๆ ด้วย จะช่วยลดความเสี่ยงจากภาวะตลาดได้ระดับหนึ่ง นอกจากนี้
การที่กลุ่มฟินันซ่ามีรายได้ลักษณะประจำทุกปีในอัตราที่ตกลงไว้ตามสัญญาให้บริการเป็นค่าธรรมเนียมให้คำปรึกษาและบริหารการลงทุน
(Management Fee) แก่กองทุนต่างประเทศ 3 แห่ง ซึ่งมีขนาดกองทุนรวม US$130 ล้าน
รวมทั้งมีแผนงานที่จะเน้นการประกอบธุรกิจทางด้านการเงินต่างๆเพิ่มขึ้นเช่น ธุรกิจเงินทุน
ธุรกิจการเป็นนายหน้าซื้อขายหลักทรัพย์ ธุรกิจการค้าตราสารหนี้ และ ธุรกิจ Proprietary
Trading ซึ่งจะช่วยลดความเสี่ยงที่เกิดจากความไม่แน่นอนของรายได้อีกระดับหนึ่ง

1.3 ความเสี่ยงอันเนื่องมาจากอัตราแลกเปลี่ยน

รายได้ส่วนใหญ่ของกลุ่มฟินันซ่าที่เป็นเงินต่างประเทศมาจากการให้คำปรึกษาและบริหารการลงทุนแก่กองทุนต่างประเทศ
3 แห่ง การให้คำปรึกษาทางด้านการปรับโครงสร้างหนี้และรายได้อื่นๆ รวมเป็นจำนวนประมาณ
194 ล้านบาท หรือคิดเป็นประมาณร้อยละ 39 ของรายได้รวมตามงบการเงินปี 2545 ดังนั้น
หากอัตราแลกเปลี่ยนเงินต่างประเทศดังกล่าวเมื่อเทียบกับเงินบาทมีค่าอ่อนลง
รายได้บริการดังกล่าวเมื่อแปลงเป็นเงินบาทอาจจะลดลง
ทำให้เกิดความผันผวนของรายได้ของกลุ่มได้
อย่างไรก็ตามผู้บริหารได้มีการบริหารความเสี่ยงตามสภาวะการณ์เป็นรายกรณีเช่น
จะทำการแลกเปลี่ยนเงินตราต่างประเทศดังกล่าวมาเป็นเงินบาทตามประมาณการความต้องการใช้เงินบาทของกลุ่ม
ซึ่งจะช่วยลดความเสี่ยงลงได้ในระดับหนึ่ง

1.4 ความเสี่ยงจากการลงทุน

เนื่องจาก บริษัทฯ มีนโยบายในการลงทุนหลักทรัพย์ที่มีลักษณะทั้งชั่วคราวและระยะยาว ดังนั้น
ความผันผวนของภาวะการณ์ซื้อขายหลักทรัพย์
และภาวะเศรษฐกิจที่ยังมีความไม่แน่นอนอาจทำให้หลักทรัพย์ที่ลงทุนไว้เกิดด้อยค่าจากมูลค่าที่เปลี่ยนแปลงไปตามภาวะตลาด
อันอาจส่งผลกระทบต่อพอร์ตการลงทุนและผลการดำเนินงานบ้าง เพื่อลดความเสี่ยงดังกล่าว บริษัทฯ
ได้จัดตั้งคณะกรรมการการลงทุน เพื่อกำหนดนโยบายในการลงทุนในหลักทรัพย์
โดยจะลงทุนในลักษณะกระจายความเสี่ยงในอัตราส่วนการลงทุนในหลักทรัพย์ต่างๆ ให้เหมาะสม
และเน้นการลงทุนในหลักทรัพย์ของบริษัทที่มีปัจจัยพื้นฐานที่ดี มีสภาพคล่องสูง
และมีแนวโน้มผลประกอบการที่ดี อีกทั้ง ยังกำหนดหลักเกณฑ์ในการตัดขาดทุน
และการตั้งสำรองเผื่อการลดมูลค่าที่เหมาะสม ในส่วนของการลงทุนระยะยาวในกองทุนต่างๆ
ความเสี่ยงของการลงทุนสามารถลดลงจากนโยบายต่างๆของกองทุน เช่น
เน้นการลงทุนในบริษัทที่มีกระแสเงินสดที่คงที่และมีแนวโน้มของอัตราการเติบโตที่สูง
เน้นการลงทุนในสินทรัพย์ที่มีมูลค่าต่ำกว่ามูลค่าที่ควรจะเป็น
เน้นการลงทุนที่สามารถมีส่วนร่วมในการบริหารงานได้หรือสามารถส่งกรรมการเข้าไปเป็นตัวแทนได้
ช่วยแนะนำบริษัทที่ทำการลงทุนในเรื่องของการบริหารทางการเงิน
และจัดโครงสร้างการลงทุนที่สามารถลดความเสี่ยงแต่สามารถรักษาโอกาสในการทำกำไรได้

ณ วันที่ 31 ธันวาคม 2545 ตามงบการเงิน บริษัทฯ มีเงินลงทุนในหลักทรัพย์ชั่วคราวจำนวนทั้งสิ้น
659.76 ล้านบาท แบ่งออกเป็นลงทุนในตราสารหนี้จำนวน 654.08 ล้านบาท
และลงทุนในตราสารทุนจำนวน 5.68 ล้านบาท และมีเงินลงทุนในหลักทรัพย์ระยะยาวจำนวนทั้งสิ้น
188.46 ล้านบาท

1.5 ความเสี่ยงอันเกิดจากการจัดจำหน่ายและรับประกันการจำหน่ายหลักทรัพย์

ความผันผวนของภาวะตลาดหลักทรัพย์ อาจส่งผลให้นักลงทุนตัดสินใจไม่จองซื้อหลักทรัพย์ที่ FSL
เป็นผู้รับประกันการจำหน่าย
ทำให้มีความเสี่ยงจากการรับหลักทรัพย์ที่เหลือจากการจัดจำหน่ายเข้าพอร์ตลงทุนของบริษัทฯ
ซึ่งอาจรับรู้ผลขาดทุนภายหลังหลักทรัพย์ดังกล่าวเข้าซื้อขายในตลาดหลักทรัพย์ ในปี 2545 FSL
เป็นผู้รับประกันการจำหน่ายหลักทรัพย์มูลค่ารวมประมาณ 252.32
ล้านบาทและมีรายได้จากค่าธรรมเนียมการประกันการจำหน่ายเป็นสัดส่วนที่น้อยเมื่อเทียบกับรายได้ทั้งหมดหรือประมาณร้อยละ
1.3 ของรายได้รวม อย่างไรก็ตาม ความเสี่ยงดังกล่าวอาจมีมากขึ้นหากบริษัทฯ
มีธุรกรรมดังกล่าวมากขึ้นในอนาคต เพื่อเป็นการป้องกันความเสี่ยงที่จะเกิดขึ้น
ในการรับประกันการจำหน่ายแต่ละครั้ง บริษัทฯ
จะศึกษาวิเคราะห์ข้อมูลเบื้องต้นของบริษัทผู้เสนอหลักทรัพย์
รวมทั้งประเมินราคาหลักทรัพย์ที่เหมาะสมและความสนใจของลูกค้าหรือนักลงทุนว่ามีความต้องการที่จะซื้อหลักทรัพย์ที่เสนอขายมากน้อยเพียงใด
เพื่อใช้เป็นเกณฑ์ในการรับประกันการจำหน่าย
รวมทั้งการขอคำยืนยันที่ค่อนข้างแน่นอนจากลูกค้าสำหรับการจองซื้อหลักทรัพย์นั้น นอกจากนี้
การที่ให้สถาบันการเงินที่มีความสนใจเข้ารับการรับประกันการจัดจำหน่ายหลักทรัพย์ในส่วนที่เหลือจะช่วยลดความเสี่ยงดังกล่าวลงได้

1.6 ความเสี่ยงจากภาวะการแข่งขันในธุรกิจหลักทรัพย์

แม้ว่าจะได้มีการเปลี่ยนแปลงโครงสร้างค่าธรรมเนียมการซื้อขายหลักทรัพย์จากการเปิดเสรี
เป็นอัตราค่าธรรมเนียมขั้นต่ำ ซึ่งมีผลบังคับใช้เป็นระยะเวลา 3 ปี เริ่มตั้งแต่วันที่ 14 มกราคม
2545 เป็นต้นไปนั้น จะช่วยลดการแข่งขันด้านราคาได้
แต่อย่างไรก็ตามธุรกิจหลักทรัพย์ยังเป็นธุรกิจที่มีการแข่งขันกันสูง
ซึ่งอาจส่งผลกระทบต่อการดำเนินธุรกิจหลักทรัพย์ของกลุ่ม
ฟินันซ่าในส่วนของธุรกิจการเป็นนายหน้าซื้อขายหลักทรัพย์ที่เพิ่งจะเริ่มดำเนินงานในกลางปี 2545
อย่างไรก็ตาม เพื่อลดผลกระทบจากการแข่งขัน
การดำเนินธุรกิจหลักทรัพย์จะเน้นการแข่งขันทางด้านคุณภาพมากกว่าด้านราคา
และกำหนดเป้าหมายกลุ่มลูกค้าหลักทรัพย์ที่แตกต่างจากบริษัทหลักทรัพย์อื่น
โดยเน้นกลุ่มลูกค้าใหม่ประเภทสถาบันทั้งในและต่างประเทศ
รวมทั้งให้ความสำคัญลูกค้าประเภทบุคคลธรรมดาที่มีฐานะการเงินระดับกลางถึงระดับสูง (High
Net Worth) และมีลักษณะการลงทุนระยะปานกลางและระยะยาว
และต้องการบริการและคำแนะนำแบบมืออาชีพ
โดยมีทีมงานวิเคราะห์ที่มีความเชี่ยวชาญและความสามารถ ออกบทวิเคราะห์ที่มีคุณภาพ
ให้คำแนะนำที่แตกต่างและเป็นประโยชน์ต่อลูกค้าเพื่อสร้างความเชื่อมั่นในกลุ่มลูกค้าในการตัดสินใจในการลงทุน
นอกจากนี้บริษัทฯยังมีนโยบายที่จะควบคุมต้นทุนคงที่ (Fixed Cost)
ซึ่งส่วนใหญ่เป็นค่าใช้จ่ายในการดำเนินการ โดยการใช้บริการ Back Office Service Bureau
(BSB) ของ ตลท. ทำให้สามารถลดค่าใช้จ่ายและเงินลงทุนได้

1.7 ความเสี่ยงในการยกเลิกหรือเปลี่ยนแปลงเงื่อนไขสัญญาว่าจ้างที่ปรึกษาการลงทุน

ผลการดำเนินงานและฐานะการเงินของกลุ่มฟินันซ่า
อาจได้รับผลกระทบและไม่เป็นไปตามที่คาดหมายไว้
หากรายได้ค่าบริการจากธุรกิจที่ปรึกษาและบริหารการลงทุนมีการเปลี่ยนแปลงไปอันเนื่องมาจากการยกเลิกหรือเปลี่ยนแปลงเงื่อนไขผลตอบแทน
(รายละเอียดของกองทุนและสัญญาให้บริการที่ปรึกษาและบริหารการลงทุนของกองทุนต่างๆ
แสดงในส่วนที่ 2 ข้อที่ 3 เรื่องการประกอบธุรกิจในแต่ละสายบริการ
และมีรายละเอียดของจำนวนรายได้จากการบริหารกองทุนต่างๆ
แสดงในส่วนของโครงสร้างรายได้ของบริษัทฯและบริษัทย่อย) ดังนั้น
กลุ่มฟินันซ่าอาจมีความเสี่ยงที่จะถูกยกเลิกสัญญาให้บริการที่ปรึกษาและบริหารการลงทุนแก่กองทุนดังกล่าวต่อไป
หรืออาจเกิดการเปลี่ยนแปลงในเรื่องของอัตราผลตอบแทนที่ลดลงได้ อย่างไรก็ตาม
ด้วยผลงานที่ผ่านมาในการให้คำปรึกษาและบริหารการลงทุนแก่กองทุนดังกล่าว
ได้สร้างผลตอบแทนให้แก่หุ้นส่วนของกองทุนได้ในอัตราที่สูง
อีกทั้งความสัมพันธ์ที่ดีกับหุ้นส่วนของกองทุน ดังนั้น
ผู้บริหารเชื่อว่าผลงานดังกล่าวอาจจะช่วยลดความเสี่ยงดังกล่าวและโอกาสที่จะได้เป็นที่ปรึกษาและบริหารการลงทุนให้แก่กองทุนจึงมีอยู่
อนึ่ง
กองทุนต่างประเทศดังกล่าวเป็นกองทุนที่มิได้อยู่ภายใต้พระราชบัญญัติหลักทรัพย์และตลาดหลักทรัพย์และการกำกับดูแลของ
ก.ล.ต.

1.8 ความเสี่ยงจากการลงทุนในบริษัทย่อยในต่างประเทศ

กลุ่มฟินันซ่าได้ขยายธุรกิจด้านหลักทรัพย์และวาณิชธนกิจในประเทศอินโดนีเซีย โดยการเข้าซื้อ
FINDO ในปี 2544 (มีรายละเอียดในส่วนที่ 2 ข้อ 2.1
ประวัติความเป็นมาและการเปลี่ยนแปลงและพัฒนาการที่สำคัญ)
ซึ่งมีผลขาดทุนสะสมที่สูงที่เกิดขึ้นก่อนที่กลุ่มฟินันซ่าจะเข้าซื้อกิจการ โดย ณ วันที่ 31 ธันวาคม 2545
FINDO มีผลขาดทุนสะสมประมาณ 13,000 ล้าน รูเปี๊ยะ หรือ ประมาณ 51 ล้านบาท
อย่างไรก็ตาม เนื่องจาก
ในปัจจุบันภาวะเศรษฐกิจทางการเมืองของประเทศอินโดนีเซียยังคงมีความผันผวนค่อนข้างสูง
อาจเป็นเหตุให้การดำเนินธุรกิจในประเทศอินโดนีเซียไม่เป็นไปตามที่คาดหวัง
และอาจเกิดผลกระทบต่อผลประกอบการโดยรวมของกลุ่มฟินันซ่า
แต่อย่างไรก็ตามภายใต้นโยบายและการบริหารของกลุ่มที่เน้นทำธุรกิจที่กลุ่มมีความชำนาญ บริษัทฯ
มีนโยบายที่จะควบคุมค่าใช้จ่ายและลงทุนขยายธุรกิจเมื่อมีแนวโน้มที่ชัดเจน
นอกจากนี้บริษัทย่อยที่อยู่ในต่างประเทศอาจมีความเสี่ยงในเรื่องของเงินทุนหากมีความต้องการเงินทุนเพิ่มเติมเนื่องจากการโอนเงินที่เป็นเงินตราต่างประเทศออกนอกราชอาณาจักรมีข้อจำกัดจากทางราชการ
ทำให้บริษัทฯอาจไม่สามารถทำการลงทุนเพิ่มและรักษาสัดส่วนในการถือหุ้น อย่างไรก็ตาม
บริษัทฯคาดว่าจำนวนเงินที่ธนาคารแห่งประเทศไทยอนุญาตให้นำออกไปยังลงทุนในต่างประเทศที่ไม่เกินกว่า
US$10 ล้านต่อปี ยังมีความเพียงพอหากบริษัทย่อยมีความต้องการเงินทุนเพิ่มเติม

1.9 ความเสี่ยงในการไม่ปฏิบัติตามข้อกำหนดในสิทธิประโยชน์ด้านภาษี

บริษัทฯ
ได้รับสิทธิประโยชน์ด้านภาษีจากคณะกรรมการส่งเสริมการลงทุนสำหรับกิจการสำนักงานภูมิภาค
โดยรายได้ที่เกิดจากการให้บริการคำแนะนำ ให้ความช่วยเหลือ
หรือให้คำปรึกษาแก่บริษัทในกลุ่มฟินันซ่า จะได้รับการยกเว้นภาษีเงินได้ทั้งหมดเป็นระยะเวลา 5 ปี
(มีรายละเอียดในส่วนที่ 2 ข้อ 2.4 การได้รับการส่งเสริมการลงทุน) ทั้งนี้
การรับสิทธิประโยชน์ดังกล่าว บริษัทฯ จะต้องปฏิบัติตามเงื่อนไขที่กำหนดไว้ให้ครบถ้วน
ซึ่งหากบริษัทฯ ไม่สามารถปฎิบัติตามเงื่อนไขได้
สิทธิประโยชน์ด้านภาษีอาจมีการเปลี่ยนแปลงหรือถูกยกเลิกได้
อันจะส่งผลกระทบต่อผลประกอบการของบริษัทฯ และไม่เป็นไปตามที่คาดหมาย ซึ่งในปัจจุบัน
เงื่อนไขสำคัญที่บริษัทฯได้ปฏิบัติแล้วคือในเรื่องของสัดส่วนของผู้ถือหุ้นสัญชาติไทย
การมีสาขาหรือบริษัทในเครือในต่างประเทศ สัดส่วนรายได้จากต่างประเทศ
จำนวนของค่าใช้จ่ายในการดำเนินงาน และ การลงทุนในอสังหาริมทรัพย์
โดยมีเงื่อนไขสำคัญที่อยู่ระหว่างการปฏิบัติตามคือ การได้รับใบรับรองระบบคุณภาพมาตรฐาน ISO
9000
ซึ่งในปัจจุบันบริษัทฯอยู่ระหว่างการศึกษาในเบื้องต้นถึงการปฏิบัติเพื่อให้ได้รับใบรับรองดังกล่าว

1.10 ผู้ถือหุ้นรายใหญ่มีอิทธิพลต่อการกำหนดนโยบายการบริหารงาน

กลุ่มผู้ถือหุ้นรายใหญ่ของบริษัทฯ คือ กลุ่มของนายยูจีน เอส.เดวิส และ กลุ่มของนายวรสิทธิ์
โภคาชัยพัฒน์ ถือหุ้นรวมกันในสัดส่วนร้อยละ 35.6 ของหุ้นที่จำหน่ายได้แล้วทั้งหมดของบริษัทฯ
ทำให้กลุ่มของผู้ถือหุ้นดังกล่าวสามารถควบคุมมติที่ประชุมผู้ถือหุ้นในเรื่องสำคัญบางเรื่องซึ่งกฎหมายกำหนดให้ต้องได้
คะแนนเสียง 3 ใน 4 ของจำนวนหุ้นที่เข้าประชุมและมีสิทธิออกเสียง เช่น การแก้ไขข้อบังคับ
และการเพิ่มทุนลดทุน เป็นต้น ดังนั้นผู้ถือหุ้นรายอื่น ที่มีสิทธิออกเสียงและเข้าร่วมประชุมครบทั้งหมด
อาจไม่สามารถรวบรวมคะแนนเสียงเพื่อตรวจสอบและถ่วงดุลการบริหารของกลุ่มผู้ถือหุ้นรายใหญ่ได้
นอกเหนือจาก คณะกรรมการตรวจสอบ ที่ทำหน้าที่แทนผู้ถือหุ้นรายย่อย